
.rolusuri  de  more  lectionum  academiearum  enumerationi  ad  Dialogum  Taciti  (ere- 
dimus  enim  Taciti  esse  et  hanc  originem  futilibus  rationibus  impugnari)  redimus, 
de  quo  in  prooemio  m.  Aprili  a.  mdccclxxviii  scripto  nonnulla  disseruimus.  In 
quo  prooemio  cum  alia  pertractavimus  tum  tetigimus  verba  illa  quae  capite  xii,  17 
in  Adolfi  Michaelis  exemplari  in  hunc  modum  expressa  sunt:  ceterum  felix  illud 
et  ut  more  nostro  loquar  aureum  aaeculum  et  oratorum  et  criminum  inops  poetis  et 
vatibus  abundabat  qui  bene  /acta  canerent  non  qui  male  admissa  defenderent,  nec 
ullis  aut  glona  more  *###  aut  augustior  honor,  primum  apud  deos,  quorum  proferre 
responsa  et  interesse  epulis  ferebantur,  deinde  apud  istos  diis  genitos  sacrosque  reges, 
inter  quos  neminem  causidicum  sed  Orphea  ac  Linum  ac  si  introspicere  altius  velis 
ipsum  Apollinem  accepimus.  Praetermittimus  sententiae  conformationem  in  qua  ta- 
men  est  quod  acriter  attendenti  non  satis  commode  aut  concinne  elatum  videatur, 
si  quidem  Maternum,  in  cuius  haec  oratione  leguntur,  recte  credimus  hoc  sensisse, 
nullis  augustiorem  quam  poetis  honorem  fuisse,  quippe  quiSn  lionore  essent  primum 
apud  deos,  deinde  apud  dis  genitos  reges,  sed  astringendae  orationis  studio  abreptum 
necessariam  partem  non  raro  in  hoc  libeUo  exemplo  reticuisse.  Sed  de  una  voce 
7nore  agimus,  quam  scripti  libri  exhibent,  nisi  quod  est  in  Leidensi  mor-  -,  in  Vati- 
cano  (A)  interstitium  est  post  more,  in  eodemque  et  in  Farncsiano  in  ore  superscriptum 
legitur.  Defectum,  quem  cum  aliis  MichaeHs  statuebat,  nos,  quoniam  erat  in  huius 
scriptoris  sermone  non  desideraretur,   oHm  nullum  esse  scripsimus   sed   plenam  et 

aptam  fore  orationem,  modo  maior  a  Lipsio  repertwm  restitueretur  pro  mor  sive  more. 
Neque  mutamus  sententiam,  sed  poteramus  eam  firmius  stabilire :  id  quod  nunc  insti- 
tuimuB.  Etenim  vitii  naturam  declarare,  tum  praetereundo  hunc  locum  perstringentes, 
negleximus.  De  qua  si  quis  dubitet  isque  incredulus  a  nobis  quaerat,  unde  mirum 
illud  mor  ortum  esse  existimemus,  respondebimus  librarii  oscitantiam  transpositis  lit- 
teris  ex  maior  effecisse  iamor  idque  cum  praecedente  gloria  coaluisse  in  gloriamor, 
id  est  in  ipsum  quod  apographorum  indicia  consideranti  dubium  esse  non  potest 
quin  in  communi  omnium  exemplari  exstiterit.  Nihil  singulare  sumimus,  sed  frequens 
ost  is  error  et  in  multorum  scriptorum  codicibus  obvius  qui  traiectis  ad  hunc  mo- 
dum  litteris  continetur.  Cuius  vitii  pauca  ponemus  exempla,  quo  maior  illi  con- 
iecturae  fides  accrescat  et  ut  aliquid  fundamenti  substruamus  reliquae  disputationi 
nostrae.  In  Ciceronis  Legibus  2,  22,  57  in  libris  Vossianis  est  quam  iusta  facta 
et  corpu8  caesus  est,  et  error  errores  traxit,  donec  Luebbertus  perspexit,  quod  li- 
brarii  corpus  fecissent,  fuisse  porcus  caesus  eat.  Apud  Livium  23,  42,  13  liber 
optimus  habet  Numidarum  paucorum  illi  quidem  praeda  erunt  praesidiumque  misul 
nohis  et  nolae  ademdevieris,  ac  pridem  intellectum  est  Livium  praesidiumque  simul 
nohis  et  Nolae  ademeris  scripsisse,  miramurque  Weissenbornium  et  Madvigium  no- 
luisse  in  hac  simplici  correctione  acquiescere.  In  vitam  Terentii  a  Ritschelio  ad- 
notata  (Opp.  3,  214)  qui  perlustraverit,  intelliget  in  Vagellii  (sive  is  rectius  Vallae- 
cius  dicitur)  versibus  retentius  scriptum  pro  Terentius  mirum  quantas  turbas  de- 
disse.  Senecae  in  dialogis  p.  287,  23  K.  cum  in  libris  esset  rerum  omnium  paca- 
cissimum  (vel  pacatissimum)  eius  pectus,  Gruterus  scriptori  reddidit  quod  verum  est, 
capacissimum;  apud  eundem  p.  174,  26  in  Ambrosiano  codice  exhibetur  in  quo  necso- 
rium  crinien  erat;  olim  censorium  correctum  est,  sed  levissimus  error  vitiorum  ferax 
fuit  in  libris  vulgaribus.  Lucilio  Lachmannus  primus  restituit  222  illorum  si  pos- 
sim  paci  potiri,  cum  Nonius  capis  sortiri  tradidisset.  Neque  Ovidius  in  Arte  2, 
729  scripsit  quod  novissimus  editor  tenet  cum  libris  Hic  tibi  versandus  tenor  est, 
sed  quod  olim  vulgabatur  servandus.  In  CatuUi  autem  carmine  68  mirifice  aluci- 
nantur  docti,  qui  in  versu  54  maesta  neque  assiduo  tabescere  lumina  fietu  Cessa- 
rent,  quia  numula  est  in  libris,  spreto  Italorum  iudicio,  poetae  pupulam  qua  nihil 
hoc  loco  ineptius  dici  potuit  obtrudunt.  Possumus  addere  alia  ex  variis  scripto- 
ribus  coUecta,  nec  Latinis  solum  sed  etiam  Graecis  (nam  ne  a  Graecorum  quidem 
libris  hoc  genus  errorum  alienum  fuit,  in  quibus  talia  XuS^ouv  —  S-dXouv;  fxvB^ovff^at 
—  S^u/iowS^ai ;  aixop^og  —  ae^op/iog;  juE^-io-ToxXi^s  —  0£jut(7TO>tX%  permutata  leguntur)  sed 
et  illa  satis  sunt  quibus  praesidii  quiddam  paretur  tam  illi  scripturae,  quae  nobis 
disputandi  principium  fuit,  quam  emendationibus  iis  quas  iam  temptaturi  sumus. 
Propertius  enim  in  elegia  quarta  libri  quarti  Tarpeiae  Tatii  amore  incensac  haec 
verba  dedit,  si  modo  dedit: 

55     Sl  coniux  pariamve  tua  regina  sub  aula, 

Dos  tibi  non  bumilis  prodita  Roma  venit. 

Si  minus,  at  raptae  ne  sint  impune  Sabinae: 
Me  rape,  et  alterna  lege  repende  vices. 
Sic  haec  Lacbmannus  praeeunte  ex  parte  lacobo  de  Puceii  coniectura  edidit  in 
altero  exemplari.  Ac  pariamve  librorum  auctoritate  non  destituitur,  quippe  a  quo 
vix  distet  quod  is  qui  Neapolitanus  appellatur  exhibet  pariamne;  eodemque  du- 
cere  Groningani  scriptura  pariam  tua  ne  videtur.  Neque  hoc  ut  mittamus  mo- 
vemur  iis  quae  nuper  nova  ex  novis  suisque  libris  attulit  Baehrensius.  Qui  vero 
pariendi  commemorationem  ab  hac  oratione  alienam  ducentes  comminiscendi  licentia 
vagati  sunt,  ii  veremur  ne  nimis  delicati  quid  huic  puellae  decens  sit  aut  hoc  poeta 
dignum  non  satis  recto  aut  libero  iudicio  aestimaverint.  Itaque  nos  illam  formam 
Lachmanno  probatam  haud  cunctanter  tueremur,  nisi  initium  versiculi  labem  traxisse 
librorum  fides  persuaderet.  Nam  quod  omnes  habent,  ne  Baehrensii  quidem  libris 
exceptis,  sic  Itospes,  id  quidem  ex  illis  si  coniux  effectum  esse  nemo  facile  credet. 
Quare  nos  cum  sententiae  necessitatem  sequeremur  et  illud  forte  genus  vitiorum  de 
quo  diximus  in  mente  haberemus,  in  eam  incidimus  opinionem,  ut  a  poeta  quidem 
si  posces  scriptum  fuisse,  id  autem  per  scribendi  errorem  a  librario  illa  metathesi  in 
ei  cospes  hoc  est  sic  Jiospes  deformatum  esse  coniiceremus.  Poscendi  verbum  sive  addita 
sive  omissa  uxoris  significatione  paene  legitimum  est  in  petenda  uxore  legitima.  Sic 
Plautus  loquitur,  in  Aukilaria  32  W.  eam  ego  liodie  faciani  ut  hic  senex  de  proxumo 
Sibi  uxorem  poscat;  34  et  hic  qui  poscet  eam  sibi  uxorem  setiex;  158  quam  maxuma 
possum  tibi  frater  dare  dote:  Sed  grandior  es:  muUeris  est  aetas  media.  Eam  si  iu- 
hes  frater  tibi  me  poscere,  poscam;  217  Jiliam  tuam  mihi  uxoreni  posco;  222  cur  igi- 
tur  poscis  meam  gnatam  tibi.  Idem  in  Trinummo  384  tibi  permitto,  posce,  duce; 
386  tute  ad  eum  adeas  ut  concilies,  tute  poscas;  450  meus  me  oravit  filius  Ut  tuam 
eororem  poscerem  uxorem  sibi;  499  si»e  dote  posco  tuam  sororem  filio;  571  de  dote 
mecum  conveniri  nil  potest:  Quod  tibi  lubet,  tute  agito  cum  gnato  meo.  Nunc  tuam 
sororem  filio  posco  meo.     Itaque  cum  Tarpeia  dicit 

Si  posces  pariamve  tua  regina  sub  aula, 

Dos  tibi  non  humilis  prodlta  Roma  venit. 
Si  minus,  at  raptae  ne  sint  impune  Sabinae, 

Me  rape,  et  alterna  lege  repende  vices, 
poscendi  verbo  apte  adduntur  quibus  illa  notio  definitius  exprimatur  more  poetis 
frequenti,  quamquam  saepe  ab  interpretibus  parum  recte  accipitur,  eidemque  verbo 
apposite,  quod  Plauti  exempla  demonstrant,  dotis  mentio  subiicitur,  denique,  quo 
pondus  et  vis  sententiae  continetur,  poscendi  et  rapiendi  condiciones  egregie  inter 
se  opponuntur,  ad  eum  fere  modum  quo  Ovidius  dixit  Metamorphoseon  5,415  non 

potes  •invitae  Cerens  genei"  esse:  roganda  Noti  rapienda  fuit;  et  6,  701  socerque  Non 
orandus  erat,  vi  sed  faciendus  Erechtheus.  Simile  vitium,  ui  fallimur,  alterum  alte- 
rius  carmiuis  Propertiani  versum  infecit  iii,  8. 

Dulcis  ad  hesternas  fuerat  mihi  rixa  hicernas, 

Vocis  et  insanae  tot  maledicta  tuae. 

Cur  furibunda  mero  mensam  propellis,  et  in  me 

Proiicis  insana  cymbia  plena  manu? 

5     Tu  vero  nostros  audax  invade  capillos, 

Et  mea  formosis  unguibus  ora  nota, 

Tu  minitare  oculos  subiecta  exurere  flamma, 

Fac  mea  rescisso  pectora  nuda  sinu. 
Nimirum  veri  dantur  mihi  signa  caloris: 
10  Nam  sine  amore  gravi  femina  nulla  dolet. 

Quae  mulier  rabida  iactat  convicia  lingua  —  — 
His  ego  tormentis  animi  sum  verus  aruspex, 

Has  didici  certo  saepe  in  amore  notas. 
Non  est  certa  fides,  quam  non  iniuria  versat. 
20  Hostibus  evenlat  lenta  puella  meis. 

Paene  totum  carmen  descripsimus.  Atque  est  sane  necessarium  totius  elegiae  teno- 
rem  et  consilium  perspici  ut  de  uno  versu  recte  iudicetur  uudevicesimo,  non  est  certa 
fides,  quam  non  iniuria  versat.  Qui  ut  legi  solet  vix  suspicionem  vitii  moveret,  nisi 
Neapolitanus  liber,  cui  plurimum  tribuere  nos  nondum  desiimus,  aliam  scriptu- 
ram,  non  iniuria  sed  iniurgia,  offerret;  id  quod  non  potest  non  advertere  eum,  qui 
unde  profectus  sit  poeta  ut  par  est  attenderit.  De  iurgiis  enim  et  conviciis  a 
Cynthia  in  se  iactis  is  sibi  gratulatur,  quoniam  ex  iis  vero  eam  amore  torreri 
augurium  capit.  Itaque  illud  indicium  persecuti,  leni  opera,  pro  versat  transpo- 
sitis  litteris  scribendo  vevtas,  nanciscimur  sentcntiam  quae  melius,  certe  non  dete- 
rius,  quam  quod  adhuc  vulgatur,  ad  mentem  poet.ie  facit:  Non  est  certa  fides, 
quam  non  in  iurgia  vertas.  His  addere  volebamus  eiusdem  generis  corruptelae 
exemplum  tcrtium  ex  Plauti  Epidico  repetitum  ii  2,  103  Opus  est  homine  qui  illo 
argentum  deferat  pro  fidicina.  Nam  te  nolo  neque  opus  factost.  Sic  enim  te  nolo 
scribendum  esse  pridem  nobis  persuaseramus  quod  in  hbris  per  similem  metathesim 
litterarum  depravatum  habetur  telono.  Sed  nunc  dum  seribinuis  hoc  ab  Ussingio, 
qui  hanc  fabulam  nuperrime  a  se  recognitam  cdidit,  csse  occupatum  videmus. 
Quare  quoniam  in  hac  parte  v<mpovixzv  ut  fit,  et  hanc  coniecturam  omittimus  et 
quae  praeterea  de  toto  loco  minime  iam  plane  expedito,  a  Goetzio  autem  valde 
perturbato  exposituri  eramus. 

Ad  Dialogum  unde  egressi  sumus  revertimur,  addemusque  paucula  quibus 

huius  libri  emendatio  adiuvari  posse  videatur.  Nihil  grande  temptamus:  ita  quin 
immo  sentimus  nonnuUa  in  hoc  libello  posse  rectius  scribi  quam  in  editionibus  cir- 
cumferuntur,  modo  pareamus  apographorum  quae  optima  habentur  testimoniis,  aut 
si  qua  vitiosa  sunt  in  iis,  eorum  vestigia  subtilissima  anxietate  persequamur;  nonnum- 
quam  enim  ubi  ex  apographorum  dissensu  communis  exemplaris  scripturam  erueris, 
aut  ipsum  verum  apparet  aut  quod  proximum  est  a  vero.  Cuius  generis  oHm  exempla 
pauca  deprompsimus ;  obtinemus  enim  quae  affirmavimus,  c.  xxxi,  36  nec  civem  nec 
artem  sed  comitem  (ciiem),  capite  autem  xxii,  15  oportet  (opiei),  denique  c.  xxvi, 
15  clamet  (cldet)  primitus  scripta  fuisse,  quibus  positis  rehqua  emendatio  aut  nuUa 
est  aut  nuUo  negotio  perficitur.  Nunc  adiiciemus  similia.  Incipimus  autem  a  levi- 
densi  correctione  quam  ridebunt  ii  qui  nesciant  illam  indefessam  curam  quam  ve- 
terum  libris  impendere  officii  nostri  hoc  est  philologorum  ducimus.  Capite  enim 
xxix,  8  in  editorum  libris  haec  leguntur:  Quin  etiam  ipsi  parentes  nec  probitati  ne- 
que  modestiae  parvulos  assuefaciunt  sed  lasciviae  et  dicacitati,  per  quae  paulatim 
impudentia  inrepit  et  sui  alienique  contemptus.  Quis  vituperabit  haec?  Tamen  sic 
scriptum  reliquisse  Tacitum  minime  certum  videbitur  ei  qui  codicum  apices  excus- 
serit;  ex  quibus  Michaelis  haec  adnotavit:  nec  probitati  Leidensis,  improbitati  su- 
perscripto  i  nec  Vaticanus  (A),  nec  improbitati  Farnesianus;  reliqua  quae  nihil  ad 
rem  faciunt  omittimus.  Opinamur  apertum  esse,  improbitati  ex  communi  fonte 
ductum,  quod  quoniam  adversari  sententiae  vel  caecus  videre  poterat,  a  correctore, 
ducente  praesertim  proxima  neque  particula,  superimposito  nec  mutatum  est  in  nec 
probitati.  Quod  quamquam  ineptum  non  est,  tamen  ea  res  nostri  arbitrii  est,  et 
si  quid  probabilius  est  in  promptu,  aspernabimur  illum  correctorem.  Est  autem 
probabilius  non  probitati,  quod  cum  ita  exaratum  esset  nprobitati,  abiit  in  in- 
probitati  eo  modo  quo  c.  xxiii,  16  sanitatem  non  Jirmitate  sed  ieiunio  consequuntur 
pro  necessaria  scriptura  non  Jirmitate  in  Famesiano  libro  infirmitatem,  in  Vaticano 
cum  Leidensi  ghscente  errore  exaratum  est  infirmitatemque.  Et  quid  lucramur  hac 
admirabili  coniectura  qua  non  reponitur  pro  nec"^  Nempe  hoc  lucramur,  ut  aptior 
evadat  oratio  et  huius  scriptoris  mori  convenientior.  Nam  haec  inter  se  opponun- 
tur  non  probitati  sed  lasciviae,  illi  autem  per  neque  alterum  adnectitur  modestia. 
Et  sic  solet  Tacitus  in  hoc  libro :  c.  xn,  4  non  in  strepitu  nec  sedente  ante  ostium 
litigatore  carmina  componuntur  sed  secedit  aninius  iti  loca  pura ;  c.  xix,  5  non  infir- 
mitate  ingenii  nec  inscitia  litterarum  transtulisse  se  ad  illud  dicendi  genus  sed  iudi- 
cio  et  intellectu;  c.  xxi,  40  non  eminent  venae  nec  ossa  numerantur  sed  temperatus 
ac  bonus  sanguis  implet  mcmbi-a;  c.  xxix,  19  colligunt  discipulos  non  severitate  dis- 
ciplinae  nec  ingenii  experimento  sed  ambitione  salutationum  et  illecebris  adulationis; 
c.  XXXI,  2  intellegebant  opus  esse  non  ut  in  rhctorum  scholis  declamarent  ncc  ut  fictis 
controversiis  linguam  modo  et  vocem  e.rercerent  sed  ut  illis  artibus  pectus  implerent; 

c.  XXXVI,  35  cum  testimonia  quoque  in  iudiciis  publicis  non  absentes  nec  per  tabellam 
dare  sed  coram  et  praesentes  dicere  cogerentur;  c.  xxv,  33  arbitror  Brutum  non  ma- 
lignitate  nec  invidia  sed  simpliciter  et  ingenue  iudicium  animi  sui  detexisse.  Ad  hunc 
igitxir  modum  librorum  indiciis  ipso  suffragante  Tacito  velimus  illo  quoque  loco  scribi 
ipsi  parentes  non  probitati  ncque  modestiae  parvulos  assuefaciunt  sed  lasciciae  et  dica- 
citati.  Iniuria  putanius  apographorum  pacne  consonsui  non  obtemperasse  editores 
capite  XXXV,  17  nempe  enim  duo  genera  materiarum  apud  rhetoras  tractantur,  sua- 
soriae  et  controversiae.  ex  his  suasoHae  quidem  famquam  plane  leviores  et  tninus 
prudentiae  exigentes  pueris  dclegantur,  controversiae  robustioribus  adsignantur,  quales 
per  fidem  et  quam  incredibiliter  compositae.  Sic  enim  haec  eduntur  ab  omnibus.  Atqui 
praecedente  quidem  particula  in  altera  parte  orationis  autem  desiderare  possit  qui 
morem  Taciti  attenderit,  qui  ita  scribit  c.  xviii,  27  Calvum  quidem  Ciceroni  visum  ex- 
sanguem  et  andum,  Brutum  autem  otiosnm  atque  diiutictum,  rursusque  Ciceronem 
a  Calvo  quidem  male  audisse  tamquam  soiutum  et  enervem,  a  Bruto  autem  tamquam 
fractum  aique  elumbem;  et  saepius  similiter,  c.  viii,  26  et  ceteros  quidem  .  .  Mar- 
cellum  autem;  c.  xxv,  16  Cicero  quidem  . .  .  Calvus  autem.  Sed  eam  particulam  quo- 
minus  addendam  reamur,  codicum  indieuli  retinent,  quorum  Vaticanus  et  Leidensis 
quid  et  si,  Faruesianus  autem  quidem  ctsi  exhibent.  Ecquid  dubitamus  testatam 
scripturam  hanc  esse  ex  his  suasoriae  quidem  etsi  (quide  et  si)  pueris  delegantur, 
controversiae  robustioribus  adsignantur.  Quam  qui  suo  arbitratu  reliquerit,  uobis  non 
profuisse  sed  obfuisse  sontentiae  vidotur.  Nam  quidem  in  hac  quoquo  oratione 
locum  tuetur  suum,  Tacitus  autem  nohiit  suasorias  et  controversias  pari  iugo  con- 
iungero,  sed  hoc  dicit,  in  suasoriis  quidem  etsi  minus  damnum  sit,  quia  minoribus 
attribuantur,  controversias  phis  nocere  in  quil)us  robustiornm  ingenia  contundantur 
et  hebescant.  Addimus  alia  quibus  quae  vera  sunt  fastidiri  videmus  non  maiore 
iure  sed  cum  detrimento  orationis  non  minore.  Capite  xxxviii,  21  editoribus  haec 
placuerunt:  —  —  exccptis  orationibus  Asinii  quae  pro  heredibus  Urhiniae  inscribun- 
tur,  ab  ipso  iamen  Pollione  mediis  divi  Augusti  tcmporibus  /uibitae,  postquam  longa 
temporum  quies  et  continuum  ptopuli  otium  et  assidua  senatus  tranquillitas  et  maxime 
principis  disciplina  ipsam  quoque  eloquentiam  sicut  omnia  alia  pacaverat.  Nihil  in 
his  magnopere  reprehendimus ;  quamquam  dubitamus,  quam  recte  maxime  de  Haa- 
sii  coniectura  in  tcxtu  positum  sit.  Cum  enim  libri  ita  discedant  ut  Vaticanus  cum 
Leidensi  maxima,  Farnesianus  autem  cum  suis  assecHs  maximi  praebeant,  ambi- 
gere  quidem  licuit  utram  harum  scripturam  praeferres,  nam  utraque  habet  quo 
commendetur,  maxima  ne  disciplina  sola  caroat  opithoto,  maximi  autem  principis 
scribi  potuit  ut  est  apud  Senecam  ad  Polybium  6,  5  (277,  14  K.)  principis  maximi 
atiimo  subiici,  sed  tertia  praeter  illas  quod  coniiciendo  efficeretur  nihil  erat,  et 
ratio  iubet  in  re   ambigua  mcliori  auctoritati  cedere,  quam  in   hoc  libello  nomo 

dubitat  Vaticani  codicis  esse.  Sed  esto :  neque  enim  hoc  potissimum  agebamus, 
verum  in  extremis  verbis  aegre  ferebamus  contemni  ab  editoribus  apographi  quod 
optimum  diximus  testimonium  certissimum.  Nam  illa  »icut  oinnia  alia  pacaverat 
quae  hodie  vulgantur  Farnesiani  codicis  sunt,  testis  ut  saepe  specie  blandientis 
ita  sublestae  plerumque  fidei,  et  nunc  quidem  perspicuum  videtur  eum  ofterre  quod 
correctoris  ingenium  deceat,  veterem  scripturam  uuum  servare  Vaticanum,  ipsain 
quoque  eloquentiam  sicut  omnia  depacaverat.  Nam  alia  poterat  illud  quidom  cor- 
rectori  non  nimis  prudenti  addendum  videri,  ut  nostris  editoribus  decipientc  Far- 
nesiani  libri  auctoritate  visum  est:  nos  negamus  requiri,  immo  melius  ct  ad  sen- 
tentiae  vim  utilius  abesse.  Firmaut  iudicium  exempla,  quae  afterri  multa  possunt, 
sed  satis  sit  unum,  Petronii,  qui  plane  eandem  in  rationem  scribit  c.  4  prinium 
enim  sicut  omnia  spes  quoque  suas  ambitioni  donant.  Sod  depacare  nnllo  probare 
exemplo  possumus,  neque  tamen  idcirco  destituemus  aut  Farnesiano  codici,  quem 
modo  fallacem  deprehendimus,  pacaverat  restituenti  accedenuis.  Nam  et  recte  for- 
matum  verbum  est  et  analogia  fulcitur  multorum,  demulcere,  delinire,  demitigare, 
delassare,  nec  denique  huius  libelli  sermoni  desunt  quae  nos  nou  possumus  nisi  pro 
singularibus  habere,  velut  planiiatem  pro  perspicuitate  praeter  huuc  scriptorom  quis 
dixerit  nescimus.  Pergimus  patrocinari  apographorum  fidei.  Eteuim  capito  xxxvii, 
41  haec  exhibentur  in  libris:  Quis  ignorat  utilius  ac  melius  esse  frui  pace  quam  IxUo 
vexanf  plures  tamen  bonos  proeliatores  bella  quam pax  ferunt.  siinilis  eloquentiac  con- 
dicio.  nam  quo  saepius  steterit  tamquam  in  acie  quoque  plures  et  intulerit  ictus  ct  e.v- 
ceperit,  quo  maior  adversarius  et  acnor  qui  pugnas  sibi  ijysas  desumpscrit,  tanio  altior 
et  excelsior,  et  illis  nohilitaiuscnminibus  in  ore  Jiominum  agit  quorum  ea  natura  est  ui 
secura  velint.  Quae  quibus  quotve  modis  demutaverint  critici  euarrare  supersede- 
mus:  proficiscimur  ab  ea  parte  qua  certe  peccatum  est  a  librariis:  nobiliiatuscri- 
minibus.  Hinc  Lipsius  felici  coniectura  discriminibus  suscitavit;  de  reliquis  dis- 
cedunt  editores,  quorum  pars  nobiliiata  discriminibus,  aUi  tiobilitatus  discriininibus 
restituunt.  Nos  illis  calculum  adiicimus,  quod  primum  corruptelae  ratio  suadet. 
Quippe  nobiliia  pro  nobiliiata  scripto,  ab  hoc  errore  vulgari  factum  cst,  iit  nohili- 
tadiscriminibus  syllabis  prave  diductis  abiret  in  id  quod  apographa  occupavit  nobili- 
tatuscriminibus.  Deinde  sententiae  sic  melius  consuHtur.  Ab  eloquentiae  cuin» 
condicionibus  orsa  est  oratio,  ac  Hcct  superiora  quo  saepius  steterit  tainquain  in 
acie  quoque  plures  et  intulerit  icius  et  exceperit  possint  illa  quidem  etiam  do  oratoro 
accipi,  proxima  tanto  altior  et  excelsior  (cst)  nisi  ad  eloquentiam  non  apte  appli- 
cantur;  neque  huic  p^irti  scntentiae  satisfaciunt  qui  nobilitatus  retiuentcs,  iit  omnia 
ad  oratorem  referantur,  in  superioribus  aut  oratoris  nomcn  aut  ahud  quo  orator 
significetur  addendum  osse  opinantur:  id  quod  nobis  oo  quoquo  nomino  impro- 
batur,  quia  rationi  consentaneum  est,  manifcstuiu  crrorcm  oorrigi  ita,   uua  nt  cor- 

rectione  defungl  liceat.  In  reliqiils  quae  seiuncta  sunt  ab  hac  summa  quaestionc 
nos  nihil  novatum  imiis,  Nam  quod  dicit  Tacitus  quo  maior  adversarius  et  acrior 
qui  pugnas  sibi  ipsas  desumpserit,  h.  e.  quo  maior  est  contra  quem  quis  et  quo  acrior 
est  qui  contra  ilhim  pugnaverit,  haec  et  conveniens  est  oratoris  consiho  sententia 
et  unius  Ciceronis  exempHs  illustrari  potest,  qui  vel  in  causa  ea  quam  primam 
publicam  sustinuit  et  magnum  aggressus  adversarium  et  acriter  in  pugna  a  se  re- 
cepta  digladiatus  insignem  sibi  et  eloquentiae  laudem  peperit.  In  Taciti  verbis 
id  unum  movere  dubitationem  possit,  quod  pugnas  sihi  ipsas  dicit,  cum  potius 
exspectaveris  dicturum  fuisse  qui  pugnas  sibi  ipse  desumpserit,  id  quod  is  qui 
codicem  Leidensem  exaravit  suo  periculo  scripsit.  Sed  nos  aut  hunc  correcto- 
rem  sequi  aut  quae  nostrae  aetatis  doctis  placuenmt  probare  non  satis  tutum 
arbitramur  propterea  quod,  ut  mittamus  alios,  in  ipso  Dialogo  capite  xxxviii, 
18,  nullius  magni  oratoris  liber  apud  centumviros  dictus  legitur  exceptis  orationibus 
Asinii  quae  pro  heredibus  Urbiniae  inscribuntur,  ab  ipso  tamen  Pollione  mediis  divi 
Augusti  temporibus  hahitae,  pronomen  non  suo  loco  suaque  forma  positum  videtur; 
quodsi  enim  hanc  sententiam  ad  accuratam  cogitandi  rationem  exegeris,  ipsae  ta- 
men  a  Pollione  scribendum  fuissc  intelHgetur*).  Extrema  oratio  manca  est,  neque 
hoc  fefelUt  interpretes,  videtur  autem  satis  certo,  apte  quidem  certe  suppleri  hoc 
modo:  quorum  ea  natura  est  ut  securi  [spectare  aliena  pericula]  velint,  sive  quis 
malet,  quo  paullo  etiam  apertior  fiat  causa  crroris,  quorum  ea  natura  est  ut  secura 
[spectare  aliena  pericula]  velit',  poterat  enim  haec  ad  naturam  quoque  sententia 
accommodari,  vehit  Cicero  scribit  de  Legibus  2,  15,  38  canendi  sonos,  quorum 
dici  vix  potest  quattta  sit  vis  in  utramque  partem:  namque  et  incitat  languentes  et 
langue  facit  excitatos,  et  quod  natura  spectare  dicitur,  non  dissimiliter  Tacitus 
c.  XXVIII,  30  locutus  est.  Sed  formam  supplementi  Senecae  acceptam  referimus, 
qui  ita  scribit  de  beneficiis  4,  12,  2  abire  in  partem  alteram,  possim  et  securus  spe- 
ctare  alie^ia  certamina.  Eodemque  Seneca  in  transcursu  utemur  duce,  ut  alterius 
loci  hiatuni  qui  nobis  videtur  expleamus,  c.  x,  39  Sentio  quid  responderi  possit:  hinc 
ingcnics  eaistere  assensus,   haec  in  ipsis  auditoriis  praecipue  laudari  et  mojc  omnium 


•)  In  adnotatione  addimus  peccari  ctiam  ab  iis  qiii  c.  iir,  13  hanc  enini  tragoe- 
diam  disposui  iam  et  intra  me  ipse  formavi  non  tolerantes  intra  me  ipsum  reponi  iiibent; 
qiiod  etsi  vulgari  usu  requiritur,  tamen  danda  est  illa  libcrtas  scriptori.  Contra  verissima 
sunt  coniocturisque  corrumpuntur  quae  c.  xiv,  14  scripta  sunt  in  libris  'Ate  vero^  inquit 
'  et  sermo  ipse  infinita  voluptate  affecisset:  atque  id  ijisum  delectat,  quod  vos,  viri  optimi  et 
temjwrum  nostrorum  oratores  .  . .  eiusmodi  etiam  disputativnes  assumitis.  Messalla  enim  sero 
advpuiens  sermonem  i^^sum  iam  uudire  non  potest,  sed  argumentuni  tantum  sermonis,  atque 
id  ipsimi  sibi  plarore  profitotur  qnod  illi  talia  quoque  disputando  oxscqui  non  dedi- 
gnenfur. 

sermonihus  fern.  [Sed  respondco  eo  gravius  recitantibus  periculum  afferri.]  Tolle 
igitur  quietis  et  securitatis  excusationem  cum  tibi  sumas  adcersarium  superiorem.  Sic 
certe,  additis  verbis  sed  respondeo  eo  gravius  recitantibus  periculum  aperri,  quae  quo 
casu  intercidere  potuerint  neminem  fugit,  sententiarum  tenor  commode  reficitur. 
Atque  hoc  plane  necessarium  ducimus  oratorem  ad  ea  quae  ipse  sibi  obiici  posse  pro- 
fessus  est  respondere.  Exemplum  autem  Seneca  dedit  ita  dicens  in  epistolis  vii,  4,  17 
Scio  quid  mihi  responderi  Iwc  loco  possit  hoc  nohis  persuadere  conaris  nihil  intercssc 
utrum  aliquis  in  gaudio  sit  an  in  eculeo  iaceat  ac  tortorem  suum  lasset'.  Poteram 
respondere  'Epicurus  quoque  ait  sapientem  si  in  Phalaridis  tauro  peruratur  cxcla- 
maturum  „dulce  est  et  ad  me  nil  pertinet^.  Quid  miraris  si  cgo  paria  bona  dico 
unius  in  convivio  iacentis,  alterius  inter  tormenta  fortissime  stantis,  cum  quod  incrc- 
dihilius  est  dicat  Epicurus  dulce  esse  torreri'.  Sed  lioc  respondeo  plurimum  i?iteresse 
inter  gaudium  et  dolorem.  Scripsimus  torreri.  sed,  cum  in  libris  sit  terroris  ct,  et 
torreri  quidem  iam  Haasius  restituit,  reliquit  et,  quod  ferri  non  potest ;  nam  vcrba 
ita  cohaerent ;  poteram  respondere  . .  sed  respondeo. 

Sed  redeundum  est  in  viam.  Capite  xxxiii,  28  haec  leguntur:  Sed  si  cui 
obscuriora  haec  videntur  isque  scientiam  ab  exercitatione  separat,  istud  certe  conccdet, 
instructum  et  plenum  his  artibus  animum  longe  paratiorem  ad  eas  exercitationcs  ven- 
turum  quae  propriae  esse  oratorum  videntur.  Sic  editores  Lipsii  conieetura  para- 
tiorem  recepta.  Quae  quam  vera  sit  aut  probabilis  dubitationem  iniiciunt  ca  quac 
ex  codicibus  afferuntur:  pate  Vaticanus  (A),  paratu  sed  u  in  litura  Loidensis, 
aperte  Farnesianus,  parate  Vaticanus  alter  et  Ottobonianus.  Veterrimam  memoriam 
servat  ut  solet  Vaticanus ,  ex  ea  autem  reliqua  videntur  pcndere  omuia.  Vcrum 
in  pate  h.  e.  perate  dclitescere  paratiorem  aut  quod  Hahnio  in  mentem  venit  para- 
tissimum  non  admodum  credibile  est.  Nos  perate  interpretamur  perantem  (pcratc) 
additisque  duabus  litteris  reciperamus  vocem  sententiae  paritcr  et  orationi  accom- 
modatam,  longe  superantem,  i.  e.  nostro  sermone  iceit  uberlcgen.  Hoc  enim  dicit  Ta- 
citus,  longe  superiorem  fore  animum  qui  illis  artibus  instructus  ad  exercitationes  ora- 
torum  proprias  veniat.  Vix  est  quod  adiiciamus  superans  partieipiuin,  ctiamsi  niun- 
quam  vim  suam  propriam  exuat,  quae  ne  nunc  quidem  quemquam  fallere  potest,  ta- 
men  in  usum  paene  adieetlvi  abire,  ut  pracstans,  vehit  VerglHus  dlclt  Aen.  VIII,  207 
quattuor  a  stahulis  praestanti  corpore  tauros  Avertit,  totidem  forma  superante  iuvcncas, 
et  Tacitus  ipse  scribit  in  Agricola  c.  xxv,  5  ne  superante  numero  et  peritia  locorum 
circumiretur.  Pressius  quam  vulgo  fieri  solet  codicum  indicia  soquenda  ducimus 
etiam  capite  xxx,  5.  Transeo  pnma  discentium  elementa,  in  quibus  et  ipsis  parum  la- 
horatur,  nec  in  auctoribus  cognoscendis  nec  in  evolcenda  antiquitate,  ncc  in  notitiam 
vel  rerum  vel  hominum  vel  temporum  satis  operae  insumitur,  sed  expetuntur  quos  rhe- 
toraa  vocant.    Quorum  professio  quando  primum  in  Juxnc  urbcm  introducta  sit  quam- 

que   nullani   apud   maiorcs    nostros   auctoritatevi    liahiierit,    statim   de   curiis   refcram 
necesse  est  animum  ad  eam  disciplinam  qua  usos  esse  eos  oratores  accepimus  quorum 
injifiitus  labor  et  quotidiana  meditatio  et  in  onini  genere  studiorum  assiduae  exercita- 
tiones  ipsorum  etiam  continentur  libris.     Nam  quod   pro  de  curiis   quod  esse   in  li- 
bris  aduotatur  editores  pleriquo  omnes  lo.  Fr.  Gronovio  adstipulati  dictums  recepe- 
ruut,   id   etsi   minime   culpamus,   tamen    ea   coniectura  veremur  ne  non  assecuta 
sit  id  ipsum  verbum   quod  scriptor  posuerat.     Nisi  euim  fallaci  specie  inducimur, 
iu  cxemj^lari  archetypo  non  de  curiis  fuit  sed  decurus,  id  autem  per  errorem  scri- 
ptum  pro  decursurus,  quemadmodum  in  Cicerouis  Legibus  1,  23,  61  recura  est  in 
libris  ([uod  csse  recursura  dcbebat.    Usum  verbi  Cicero  illustrat  de  oratore  1,  32, 
148  uc  tamen  ista  quae  abs  te  brevitcr  de  arte  decursa  sunt  audire  cupimus.   Ac  verbum 
ipsum  nec  librarium  codicis  Ottoboniani  decurrens  scribentem  nec  Lipsium  fefellit 
qui  talia  proposuerat  statini  decursis  Iiis,    sed  recta  demum  forma  verbi  reciperata 
fideni    fortasse    addet    suspicioni.     Quam  vcro  statini  nonnullis  offensionem  attulit, 
oam  putamus  tolli  posso,  si  quis  cum  cura  progrcdieutis  orationis  filum  evolverit. 
Nos  noluuuis  longi  esse  in  onarrando  argumento :  hoc  dicimus,  illo  enuntiato  recte 
Messalhim  consihinn  suum  apcriro,  qui,  quoniam  nunc  properantius  ab  adolescen- 
tibus  rhotores  expetuntur,  praeteritis  primis  discontium  elemontis  et  quae  proxima 
suut  ab  olementis,  statim  horum  profossionem  apud  maiores  nuUam  habuisse  aucto- 
ritatom  doclaraturus  est  ita  ut  veterum  oratomm  studia  indefessa   et  omnes  artes 
ac    discipHnas  amplectentia  dilaudet.     Simihter  supra  c.  xxviii.  xxix,   ut  in    edu- 
cando  qui  suo  tempore  obtineat  morem  perversum  clariore  in  luce  ponat,  a  maio- 
rum  usu  et  institutis  initium  capit.     Esse  autem  illud  quod  dicimus   revera  Mes- 
sallae    consiHum   vol    illa   patefaciunt    quae    e.  xxxi,   1    dicit:    Hoc   sibi  illi   veteres 
jyersuaserant,   ad  Tioc  efficicndunx  intellegebant  opus  esse   non    ut  in   rhetorum  scholis 
dcclamarent  ncc  ut  fictis  nec  ullo  modo   ad  veritatem  accedentibus  controversiis  lin- 
guam  modo  et  vocem  exercerent  sed  ut  illis  artibus  pectus  implerent  in  quibus  de  bonis 
ac   malis    .  .    disputatur.     Idomque    aha   por  eandem  orationem    sparsa    Hquido  de- 
monstrant.    Quodsi  ita  recte  iuterpretamur,  cousequens  est  ut  intime  connectantur 
quao  dicit  quorum  professio  quam  nullam   apud   maiores  auctoritatem  habuerit  sta- 
tini  decursurus  referam  necesse  est  animum  ad  disciplinam   veterum   oratorum,    haec 
autem  uecessaria  cohaorontia   plane  perturbatur  si  aut  cum  Nipperdeio  non  latius 
dicturus   aut   cum  Michaole   ilHus   auctoritate   saepe   fallaci   irretito   scribimus  iam 
non  persecuturtis.     Nam   dc   emendandi    probabihtate   ut   nihil   dicamus    (Nipper- 
deius    certe   argutatur  cum    aHis    persuadere   cupit   statini    non   ita  difticile  mutari 
in  non  latius),   hac   ratione   inita  labantur  necesse  est    nec  quo  innitantur  habent 
verba   referam   necesse   est  animum.     Quae   vcro  MessaUa   in    altera   oratione    sua, 
c.  XXXV,   1 ,    transoundo   dicit  At  nunc  adolescentuli    nostri  deducuntur  in   scJwlas 

istorum  qui  rketores  vocantur;  quos  pauUo  ante  Ciceronis  tenipora  extitisse  nec  pla- 
cuisse  maionbus  nostris  ex  eo  manifestum  est  quod  M.  Crasso  et  Domitio  cemoribus 
cludere  ut  ait  Cicero  ludum  impudentiae  iussi  sunt.  Sed  ut  dicere  institueram,  de- 
ducuntur  in  scltolas  —,  iis,  quamquam  verba  conspirant,  nec  promissum  illo  loco 
datum  exsolvit  neque  ad  haec  respicere  in  oratione  prima  omnino  potuit.  Sed 
omnis  illa  dubitatio  interpretum  nata  est  ex  eo  quia  quas  rationes  Tacitus  in  dis- 
tribuenda  Messallae  oratione  secutus  est  non  satis  atteute  perspexerunt.  Etenim 
Messalla  posteaquam  veterum  oratorum  studia  enarravit,  quae  iam  negliguntur  ab 
iis,  qui  omnem  salutem  a  rhetorum  scholis  petunt,  hac  una  et  prima  depravatae 
eloquentiae  causa  exposita,  subito  finem  iniponit  orationi  (c.  xxxii,  34),  dein  ex- 
citatus  a  Materno  novum  iter  ordiens  (c.  xxxiii,  1.  15)  cum  utilissimis  antiquorum 
oratorum  exercitationibus  forensibus  inanes  scholarum  declamationes  quae  nunc 
vigent  dedita  opera  componit.  Itaque  factum  est  ut  de  yhetorum  curis  apud  ma- 
iores  contemptis  definitius  in  hac  altera  oratione  agendum  esset,  cum  tamen  aper- 
tum  sit  novorum  declamationes  scholasticas  tam  veterum  studiis  artium  quam 
eorundem  usui  forensi  oppositas  esse  easque  hoc  nomine  a  Messalla  etiam  in 
prima  oratione  perstringi,  id  quod  se  factunim  esse  recte  professus  est  illis  verbis, 
quae  nobis  haec  edisserendi  causa  fuerunt. 

Properamus  ad  finem  disputationis.  Itaque  omissa  causarum  expositione 
breviter  locos  duos,  quemadmodum  putamus  scribi  oportere,  apponemus.  Appa- 
rebit  autem  ex  ipsa  re,  maxime  si  quis  haec  nostra  contulerit  cum  iis  quae  ad- 
huc  probantur,  nos  his  quoque  conaminibus  impense  hoc  agere  ut  quam  plenis- 
sime  traditae  scripturae  satisfiat.  Sed  prior  horum  locorum  est  capite  vil,  13  Quid 
fama  et  laus  cuius  artis  cum  oratorum  gloria  comparanda  est,  qui  non  *  #  illustres 
et  in  urbe  non  solum  apud  negotiosos  et  rebus  intentos  sed  etiam  apud  iuvenes  et 
adolescentes  quibus  modo  recta  et  indoles  est  et  bona  spes  sui.  Nullam  litteram  in- 
fleximus  sed  defectus  indicium  fecimus,  quem  vestigia  memoriae  secutus  in  hunc 
fere  modum  haud  improbabiliter  resarcias:  qui  non  [in  urbe  modo  sed  in  orbe 
sunt]  illustres,  et  in  urbe  non  solum  apud  negotiosos  sed  etiam  apud  iuvenes.  Certe 
hanc  duplicem  quam  effecimus  sententiam  multa  sunt  in  ipso  dialogo  quae  stabi- 
liant  et  confirment,  ex  quibus  attuUsse  unum  non  inutile  erit,  c.  v,  20  studium  quo 
non  aliud  .  .  vel  ad  urbis  famam  pulchrius  vel  ad  totius  imperii  atque  omnium  gen- 
tium  notitiam  illustrius  excogitari  potest.  Alter  autem  verba  sunt  Apri  ineunte  ca- 
pite  XXI,  quae  sic  scribimus:  Equidem  fatebor  vobis  simpliciter  me  in  quibusdayn  an- 
tiquorum  vix  risum,  in  quibusdam  autem  vix  somnum  tenere.  nec  unum  de  j>o- 
pulo  *  #  Canuti  aut  Atti  de  Furnio  et  Toranio  quique  alios  in  eodem  valeiudinario 
[ob]  haec  ossa  et  hanc  maciem  probant:  ipse  mihi  Calcus,  cum  unum  et  viginti  ut 
puto   libros   reliquerit,   vix  in   una    et  altera  oratiuncula   satis  facit.     Adiecimus  ob 

praepositionem,  ibi  ubi  facillime  negligi  a  librariis  potuit;  praeterea  nihil  mutavi- 
mus  et  putamus  hac  una  voce  addita  hanc  quidem  sententiam,  in  qua  multa  satis 
licenter  temptarunt  critici,  reddi  integram.  Ceterum  hunc  quoque  locum  graviore 
defectu  et  illa  quidem  parte  qua  notam  posuimus  laborare  manifestum  videtur: 
prior  sententia  caret  fine  nec  unum  de  populo;  truncata  capite  est  altera  Canuti 
aut  Atti  de  Furnio  et  Toranio;  in  hac  autem  ostondit  ipsa  orationis  forma  de  iu- 
diciis  agi  Canuti  aut  Atti  de  Furnio  et  Toranio;  quibus  nominatim  allatis  ad- 
nectuntur  universe  quicunque  alios  in  eodem  valetudinario  h.  e.  alios  iisdem  qui- 
bus  ipsi  vitiis  orationis  aogrotantes  ob  haec  vitia  probant.  Atque  haec  quidem, 
quae  longe  discedimt  ab  iis  rationibus  quas  hodie  plerique  Nipperdeio  maxime 
duce  ot  auctore  sequuntur,  satis  probabilitor  statui  videntur:  de  explendo  hiatu 
pro  rei  natura  incertior  res  est;  tamen  temptamus  nec  unum  de  populo  [proferam: 
neque  imitari  iudicia  volo]  Canuti  aut  Atti  de  Furnio  et  Toranio  quique  alios  in 
eodeni  valetudinario  [ob]  luiec  ossa  et  Jianc  maciem  probant.  De  oratoribus  nomi- 
natis  nihil  dicimus;  de  quibus  quae  sciri  possunt  alii  collegerunt  et  in  iis  quidem 
quae  constant  nihil  est  quod  adversetur  opinioni,  quam  de  sententiae  conforma- 
tione  non  ex  vanis  ratiunculis  sed  ex  librorum  memoria  concopimus. 

Sed  iam  desinimus  nec  vos,  Commilitones  carissimi,  quorum  haec  causa 
scripsimus,  diutius  morabimur  quominus  a  minutulis  adnotationibus  philologis  men- 
tem  advertatis  ad  dapes  opiparas  exquisitarum  doctrinarum  quas  tabulis  lectionum 
videtis  expositas. 

Scr.  m.  Octobri  a.  MDCCCLXXX. 

